Winschoot

Winschoot (Nederlaands: Winschoten) war n gemainte en is n stad de hudege gemainte Oldambt in t oosten van de provìnzie Grunnen. t Haar op 1 jannewoari 2006 18.461 inwoner. t Is de daarde stad van Grunnen en het as bienoamen Molenstad en Sodom. In Winschoot ligt de grootste rozentoen van Nederlaand, en t is de zuderoever van de Blaauwe Stad. Op 1 jannewoari 2010 is gemainte Winschoot opgoan in nije gemainte Oldambt. Geschiednis In de negentiende en t begun van de twintegste aiw was Winschoot n echte handelsstad worden, veural deur de aanwezeghaid van veule jeuden. Op n bevolken van 4.972 inwoners haar Winschoot in 1859 n Jeudse gemainschop van 534 personen. Ook speulde de aanleg van n spoorweg noar Grunnen in 1867 n grode rol. De geschiednis van Winschoot kent n hail swaarte bladziede deur t ofvouern van de jeuden in de Twijde Wereldkraig, dij sikkom apmoal vermoord binnen in konsentrasiekampen. Winschoot wer in 1945 bevraid deur Belgische SAS, Kanadese en Poolse troupen Adrillen Al sinds 1815 wordt op elke eerste moandag van november de Winschoter joarmaarkt 'Adrillen' organiseerd. Op de twijde moandag van dizze moand gaait 'Lutje Adrillen' van start. De joarmaarkt trekt tachteg- tot honderddoezend bezuikers en is de grootste van hail Nederland. n Begrip van de maarkt is 'Popko', t vingerwiezende boertje mit in zien linkerhaand n drijtaand, dij van 1995 tot 2011 joarenlaank bezuikers verwelkomde mit de spreuk: "Hé..., Doe! Komst óók op Adrillen?!". In 2011 beslisde de Gemainte Oldambt n aander 'format' te kaizen veur Adrillen en wuir er ofschaaid nomen van t Grunneger boertje dat nou daint as Grunneger beeldmaark van de 21e aiw. Vernuimde inwoner Jaap Meijer (Saul van Messel) (1912-1993), dichter in t Grunnegs en historikus Boetende hìnwiezen Webstee gemainte